CELEX: 31992L0115
Language: hu
Date: 1992-12-17 00:00:00
Title: A Tanács 92/115/EGK irányelve (1992. december 17.) az élelmiszerek és az élelmiszer-összetevők előállításánál használt extrakciós oldószerekre vonatkozó tagállami jogszabályok közelítéséről szóló 88/344/EGK irányelv első alkalommal történő módosításáról

Fontos jogi nyilatkozat

|

31992L0115

Hivatalos Lap L 409 , 31/12/1992 o. 0031 - 0032

		A Tanács 92/115/EGK irányelve(1992. december 17.)az élelmiszerek és az élelmiszer-összetevők előállításánál használt extrakciós oldószerekre vonatkozó tagállami jogszabályok közelítéséről szóló 88/344/EGK irányelv első alkalommal történő módosításárólAZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100a. cikkére,tekintettel a Bizottság javaslatára [1],együttműködve az Európai Parlamenttel [2],tekintettel a Gazdasági és Szociális Bizottság véleményére [3],mivel a 88/344/EGK irányelv [4] 2. cikkének (5) bekezdése előírja, hogy az említett irányelv elfogadását követő két éven belül az élelmiszerügyi tudományos bizottsággal folytatott konzultációt követően a Bizottság újból vizsgálja meg a mellékletben felsorolt oldószerekre és a metil-propan-2-olra vonatkozó rendelkezéseket, és tegyen javaslatot a szükséges módosításokra;mivel e módosítás részeként a Bizottságnak döntést kell hoznia arról, hogy a melléklet III. részében szereplő extrakciós oldószerek maradékanyagait az élelmiszerek helyett inkább az aromaanyagokhoz kell-e sorolni;mivel a 88/344/EGK irányelv elfogadása után három évvel a 2. cikk (6) bekezdésében szereplő, addig csak a nemzeti jogszabályok által szabályozott egyes oldószerekre vonatkozóan a Bizottságnak megfelelő javaslatokat kell benyújtania a Tanácshoz;mivel az 1981-ben megállapított átmeneti megengedhető napi bevitelek (ADI-k) állandó értékekkel való helyettesítése céljából az élelmiszerügyi tudományos bizottság 1990-ben és 1991-ben felülvizsgálta az említett irányelvben szereplő összes extrakciós oldószert; mivel ez nem volt minden esetben lehetséges, mert az arra vonatkozó kérés ellenére a megfelelő információt nem adták meg; mivel a kapott információ alapján az élelmiszerügyi tudományos bizottság az érintett anyagtól függően döntött az anyag elfogadásáról, átmeneti státuszának fenntartásáról vagy korábbi átmeneti jóváhagyásának visszavonásáról,ELFOGADTA EZT AZ IRÁNYELVET:1. cikkA 88/344/EGK irányelv a következőképpen módosul:(1) Az 1. cikk:a) (1) bekezdése a következő albekezdéssel egészül ki:"Ezen irányelvet a részletesebb közösségi szabályozás keretében elfogadott rendelkezések sérelme nélkül kell alkalmazni."b) (2) bekezdését el kell hagyni.(2) A 2. cikk (5) és (6) bekezdését el kell hagyni.(3) A melléklet a következőképpen módosul:a) Az I. RÉSZBEN:- az aceton címszó a következő lábjegyzettel egészül ki:"2 Az aceton használata tilos az olívapogácsa-olaj finomítása során."b) a II. RÉSZBEN:- a felsorolás a metanol és a propan-2-ol oldószerekkel egészül ki, 10 mg/kg legmagasabb megengedett maradékanyag-mértékkel minden felhasználás esetén,- az 1 lábjegyzet a következő mondattal egészül ki: "A hexán és az etil-metil-keton kombinált használata tilos.",- a 2. lábjegyzetet el kell hagyni. A harmadik oszlopban a diklór-metánnak a pörkölt kávéban lévő 10 mg/kg mértékű jelenléte helyébe "2 mg/kg" jelenlét lép,- az etil-metil-keton a következő, 2. lábjegyzettel egészül ki:"2 Az n-hexán jelenléte ezen oldószerben nem haladhatja meg az 50 mg/kg-ot. Ezt az oldószert tilos a hexánnal együtt felhasználni."c) a III. RÉSZBEN:- a ciklohexán és az izobután címszavakat, valamint a lábjegyzetet el kell hagyni,- a diklór-metán 0,1 mg/kg-os jelenléte helyébe 0,02 mg/kg-os jelenlét lép,- propan-1-ol-t kell hozzáadni a táblázathoz 1 mg/kg megengedett legmagasabb maradékanyag-mértékkel,- a hexán és az etil-metil-keton a következő lábjegyzettel egészül ki:"1 E két oldószer együttes használata tilos."2. cikk(1) A tagállamoknak úgy módosítják a törvényi, rendeleti és közigazgatási rendelkezéseiket, hogy azok:- legkésőbb 1993. július 1-jére engedélyezzék az ezen irányelvnek megfelelő termékek forgalmazását,- 1994. január 1-jei hatállyal megtiltsák az ezen irányelvnek nem megfelelő termékek forgalmazását.Erről haladéktalanul tájékoztatják a Bizottságot.(2) Amikor a tagállamok elfogadják ezeket az rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikkEnnek az irányelvnek a tagállamok a címzettjei.Kelt Brüsszelben, 1992. december 17-én.a Tanács részérőlaz elnökR. Needham[1] HL C 11., 1992.1.17., 5. o.[2] HL C 94., 1992.4.13., 158. o. ésHL C 337., 1992.12.21.[3] HL C 223., 1992.8.31., 23. o.[4] HL L 157., 1988.6.24., 28. o.--------------------------------------------------